cyanic-selkie/wikianc huggingface dataset:
Iben Akerlie
I 2016 hadde ho rolla som dottera til statsministeren i sesong 2 av NRK-serien Mammon. Året etter var ho med i TV 2-krimserien Kvar er Thea?
Stefania Liberakakis
Stefania Liberakakis, kjend som berre Stefania, er ein gresk-nederlandsk songar, skodespelar, stemmeskodespelar og youtuber. Liberakakis representerte Hellas i Eurovision Song Contest 2021 med songen «Last Dance» og enda på ein tiendeplass.
Liberakakis er tidlegare medlem av jentegruppa Kisses som representerte Nederland i Junior Eurovision Song Contest 2016. Ho spelte òg i den nederlandske tv-serien Brugklas. Ho skulle ha representert Hellas i Eurovision Song Contest 2020 med songen «Superg!rl», men tevlinga vart avlyst for å hindre spreiing av koronaviruset.
Tårnfalk
Hekking
Truleg hekkar 2000-4000 par i Noreg, mindre i dårlege år. I det nittande hundreåret var arten meir talrik enn no.
Stefania Liberakakis
Tidleg karriere
I 2013 var Liberakakis ein av deltakarane i den tredje sesongen av nederlandske The Voice Kids. Ho vart ein del av laget til songaren Marco Borsato etter blind audition-runden, men vart slått ut av tevlinga i utslagsrundane. Etter dette song ho to år i barnekoret Kinderen voor Kinderen.
I 2016 prøvesong Liberakakis for songtevlinga Junior Songfestival, den nederlandske nasjonale finalen til Junior Eurovision Song Contest. Ho vart sidan vald internt til å representere Nederland i Junior Eurovision Song Contest 2016 i Valletta, som ein del av jentegruppa Kisses. Gruppa opptredde med songen «Kisses and Dancin'» og enda på ein åttandeplass blant 17 deltakarar.
Tårnfalk
Trekktilhøve
Tårnfalken er trekkfugl og held seg i Noreg frå april til oktober. Vinterkvartera ligg i Vest-Europa frå Danmark til Spania. Nokre få overvintrar i Sør-Noreg i gode smågnagarår.
Stefania Liberakakis
2017–2019: Solokarriere og skodespel
I 2018 gav Liberakakis ut sin første solosingel, «Stupid Reasons». Året etter kom tre nye singlar: «Wonder», «I'm Sorry (Whoops!)» og «Turn Around». I juni 2019 opptredde ho under den greske musikkprisutdelinga MAD Video Music Awards. Der song ho ein coverversjon av songen «Con Calma», saman med artistane Konnie Metaxa og Ilenia Williams.
Linn Skåber
TV
Hausten 2007 erstatta ho Anne-Kat. Hærland som fast paneldeltakar i NRK1 sitt satireprogram Nytt på nytt, ei rolle ho hadde fram til 2013.
Stefania Liberakakis
2017–2019: Solokarriere og skodespel
Frå 2018 har Liberakakis òg spelt rolla som Fenna i TV-serien Brugklas på nederlandsk fjernsyn. Ho spelte òg i dei nederlandske filmane Brugklas: Dei tijd van m'n leven, De Club van Lelijke Kinderen og 100% Coco New York.
Linn Skåber
TV
Skåber har òg vore ein av dommarane i talentkonkurransen Norske talentar på TV 2 i 2015 og 2017.
Stefania Liberakakis
Eurovision Song Contest
Seint i 2019 vart Liberakakis nemnd som ein mogleg kandidat til å representere Hellas i Eurovision Song Contest 2020 i Rotterdam i Nederland. 3. februar 2020 stadfesta den greske kringkastaren ERT at Liberakakis var internt vald til å representere Hellas og etterfølgje 2019-deltakaren Katerine Duska. Liberakakis skulle ha delteke med songen «Superg!rl» under den andre semifinalen torsdag 14. mai 2020 i Ahoy Rotterdam, men tevlinga vart avlyst for å hindre spreiinga av koronaviruset SARS-CoV-2.
Linn Skåber
TV
I 2017 spelte ho hovudrolla i humorserien Best før, som vart send på TV 2. Serien handla om ei kvinne midt i livet, som på kort tid mista jobben og opplevde eit samlivsbrot. Dei to første episodane hadde eit sjåartal på 303 000 sjåarar.
Stefania Liberakakis
Eurovision Song Contest
Liberakakis representerte i staden Hellas i Eurovision Song Contest 2021 med låten «Last Dance». Der nådde ho finalen etter å ha vorte blant dei ti beste i den andre semifinale torsdag 20. mai. Til slutt vart ho nummer 10 av 26 i finalen.
Linn Skåber
TV
Skåber har arbeidd mindre med radio, men hadde i 2001 ei rolle i det kontroversielle radiohøyrespelet Niveanatt, og året etter i høyrespelet Helgenen leker med ilden. Førstnemnde skulle vorte sendt hausten sendt 2001, men vart utsett i fleire månader på grunn av det politiske innhaldet sitt og den internasjonale situasjonen. I 2003 og 2004 medverka Skåber i høyrespelversjonen av Markus, basert på dei kjende bøkene av Klaus Hagerup. Serien vart send på NRK radio og seinare utgjeven på CD av Lydbokforlaget.
VR Group
VR-Group Ab (finsk: VR-Yhtymä Oy) er det statlege jernbaneselskapet i Finland. VR stod tidlegare for det finske namnet på Statsjernbanene (Valtionrautatiet), og VR-Group vart danna 1995 ved at jernbanetrafikken vart omgjort til eit selskap. VR-Group har av det finske kommunikasjonsministeriet vorte løyvd monopol på persontrafikken på jernbane til slutten av år 2024.
Linn Skåber
TV
Ho var i 2004 og 2005 ein del av deltakarpanelet i Knut Borge sin humoristiske radiospørrekonkurranse 20 spørsmål på NRK P1.
VR Group
Før 2003 stod VR-Group for all jernbanetrafikk i Finland. Internasjonal godstrafikk vart opna for konkurranse 2003 og godstrafikk innanfor landets grenser vart opna for konkurranse 2007. Finland har breidspor (1524 mm), som opphavleg vart vald for å passa ihop med sporvidda i Russland, som i dag gjer marknadstilgang for utanlandske togoperatørar med normalspårsmateriel vanskeleg.
Linn Skåber
Tekstforfattar og forfattar
Skåber har arbeida som tekstforfattar på ei rekkje oppsettingar og produksjonar ho sjølv har medverka i. I tillegg har ho skrive tekster til oppsettingar ho sjølv ikkje har spelt i. Ved sida av engasjementet i Lompelandslaget hadde ho òg jobba med sceneoppsettingar som Men tankene mine får du alltid, På nett med byen, Hjertelig hilsen Hege & Kjersti, Vi tar bølgen og Hotell Karusell. Ho har òg vore medforfattar på TV-seriar som Lyckliga gatan og Hjerte til hjerte (der ho òg deltok framfor kamera i begge). Skåber var i tillegg tekstforfattar for dei to barne-tv-seriane om Willy Nilsen, som vart sende på NRK i 2006 og 2007.
VR Group
VR-konsernet består av VR-Group Ab (konsernmorselskap og jernbanetrafikken), VR Track Oy (banearbeidsentreprenør), Avecra Oy (restaurantaktivitet), Oy Pohjolan Liikenne Ab (busstrafikk) og Transpoint Internasjonale (FI) Oy (lastebiltrafikk).
Linn Skåber
Anna
Ho var i 2001 redaktør og medforfattar av boka Erotiske dikt: en diktsamling du bør ha under puten. Boka vart relansert i 2007. I nyutgjevinga er det fleire nye dikt som er valde ut og redigerte av Skåber.
VR Group
Nærtrafik
Nærtogtrafikken i Finland inkluderer fire linjer: Helsingfors - Karis (kystbana), Helsingfors - Lufthamna - Helsingfors (Ringbana), Helsingfors - Riihimäki og dessutan Helsingfors - Lahtis. Kystbana mellom Helsingfors og Kyrkslett var den første bana i Finland som vart elektrifisert. Sporet mellom Kyrkjeslett og Karis er i sterkt behov av fornying og fleire spor. Samtidig blir det planlagt ei ny bane Helsingfors - Esbo - Salo.
Linn Skåber
Anna
Skåber har eitt barn (fødd 2002) saman med musikaren Atle Halstensen.
VR Group
Fjerntrafikk
VR kjører all fjerntrafikk med passasjertog i Finland utom dei til Russland, som blir kjørt av eit eige selskap, Karelian Trains, i sameige med dei russiske statsjernbanene. VR nordlegaste trafikk er til Kolari nær Pajala.
Linn Skåber
Anna
Skåber medverka i andre sesong av TV-serien Hvem tror du at du er? der sjåarane fekk følgja jakta på informasjon om mor hennar si Benterud-slekt. {| border="0" cellpadding="2" cellspacing="2" style="width: 100%;"
Gjesteopptredenar på TV
(utval)
Sceneopptredenar
{| border="0" cellpadding="2" cellspacing="2" style="width: 100%;"
Teater
(Oslo Nye teater)
Xenofanes frå Kolofon
Xenofanes (frå byen Kolofon) (fødd kring 570 f.Kr, død kring 485 f.Kr) var ein gresk filosof. Ifølgje Aristoteles var han den første som lærde at alt utgjer ei stor eining. Han grunnla den eleatiske skulen i filosofi.r
Etter segna skal Xenofanes ha hatt Parmenides som læraren sin, men som med så mykje anna rundt liva hans er òg dette langt frå sikkert. I dei berre 38 fragmenta vi har av verka til Xenofanes, opptrer han med fleire ulike meiningar som kryssar kvarandre. Det er mogleg han ikkje søkte ei eining i sin eigen filosofi, men opptredde meir som han som spør enn han som svarar. Ein av dei få tinga som går igjen er at han er kritisk til den antropomorfistiske polyteismen som Homer og Hesiod stod for.
Distelhorn
Distelhorn er eit fjell i Wallis-Alpane i Sveits.
Ma'ale Rehav'am
Ma'ale Rehav'am (hebraisk skrift מַעֲלֶה רְחַבְעָם) er ein israelsk busetjingsutpost på den okkuperte Vestbreidda, sør for Betlehem og nordaust for Hebron nordaust i Judeafjella og aust i Etzion-blokka. Han høyrer til busetjinga Nokdim og er underlagt Gush Etzion regionale kommune.
Med støtte frå Amana, vart Ma'ale Rehav'am grunnlagd i 2001 etter attentatet mot Rehavam Zeevi, som han er kalla opp etter, som var ein ivrig støttespelar for busetjingar i dei okkuperte territoria.
Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Anders Moe Rognhaug
Anders Moe Rognhaug var ein norsk illustratør og forfattar. Frå 1922 budde han i Beitstad i Nord-Trøndelag. Han var fødd Anders Moe, men sidan staden han budde vart kalla Rognhaug, tok han etter kvart det namnet og. Han er truleg den personen som har stått for flest bidrag til norske julehefte. Der har han skrive over 500 dikt og forteljingar. Mange av desse illustrerte han sjølv. Han teikna og framsider til mange julehefte. Han var særleg iherdig bidragsytar til lokale hefte. Han skreiv og flittig i avisene. Ander Moe underteikna ofte det han skreiv med «amo». Etter han tok namnet Rognhaug, vart signaturen «amor».
Phetchabun-fylket
Phetchabun er eit fylke i Thailand. Fylkeshovudstaden er Phetchabun. Innbyggartalet er 992,451 per 2019.
Anders Moe Rognhaug
Ander Moe-Rognhaug skreiv og fleire bøker, utan at han har vorte særleg kjend for det.
Phetchabun-fylket
Historie
Byen Si Thep eksisterte frå det første hundreåret til 1100-talet i noverande Phetchabun-fylket, og er rekna som den største oldtidsbyen i noverande Thailand.
Benediktinarordenen
Benediktinarordenen er ein katolsk klosterorden som reknar den heilage Benedikt frå Nursia (som skal ha levd frå 480 til 547) som sin grunnleggar. Sjølv om den heilage Benedikt frå Nursia nok aldri skipa ein munkeorden, skal det ha vore han som skreiv Benedikts regel, sjølve grunnlaget for læra og praksisen til benediktinarordenen. Benediktinarmunkane vart også kalla svartmunkar på grunn av den svarte munkehabitten.
Benedikts regel
Benedikts regel, som er skriven på latin, byr munkane og nonnene å leve i teneste til Gud og nesten sin. Dei skal vere kyske og lyde leiaren sin. Dei kan ikkje eige noko, men skal ha nok mat, søvn og drikke, også vin der det er tilgjengeleg.
Historie
Benedikts regel skal fyrst ha vore innført ved den heilage Benedikt sitt eige kloster, Monte Cassino. Derifrå skal regelen ha spreidd seg til andre kloster. Dei ulike benediktinarklostera var i stor grad sjølvstyrte eininger. På 800-talet var benediktinerordenen den vanlegaste klosterordenen i Vest-Europa. Etter reformasjonen og den franske revolusjonen var benediktinarordenen nesten heilt borte. I dag er ordenen igjen på frammarsj over store delar av verda.
Norske bendiktinarkloster
Kjende norske benediktinarkloster i mellomalderen var mellom andre Selje kloster på øya Selja ved Stad og Munkeliv kloster på Nordnes i Bergen.
Vallø Oljeraffineri
Vallø Oljeraffineri var eit oljeraffineri på halvøya Valløy 5 km aust for Tønsberg i Vestfold. Her produserte Esso Noreg, og forgjengarane til selskapet, smøreoljer, asfalt og anna i perioden frå 1905 til 2001. Mot slutten av andre verdskrigen våren 1945 vart anlegget bomba av allierte fly. 53 nordmenn omkom saman med eit ukjent tal tyske soldatar.
Historikk
Petroleumsverksemda i Noreg på industristaden Vallø starta då A/S Petroleums- & Maskinoljeraffineriet vart grunnlagt i 1899.
Dette selskapet gjekk konkurs, men A/S Vallø Oljeraffineri vart sett i gang same stad i 1905. Dette var det første anlegget i Noreg for raffinering av råolje til ferdigprodukt som bensin og smøreoljer. Produkta vart distribuerte av Østlandske og Vestlandske Petroleumscompagnier som frå 1919 samarbeidde med Amerikansk Petroleumscompagni og frå 1953 vart samla i eitt selskap under namnet A/S Norske Esso (frå 1999 underlagt Exxon Mobil).
I mellomkrigstida nådde verksemda eit høgdepunkt med over 100 tilsette og arbeidarbustader i landsbyen på Vallø. På det meste budde det omkring 500 personar på staden.
Den 25. april 1945, knappe to veker før freden, vart raffineret, som var kontrollert av tyske okkupasjonsstyresmakter under krigen, angripe av britiske bombefly. Føremålet kan ha vore å ramme oljeforsyningane til tyske ubåtar. Lagertankane ved raffineriet skal likevel nesten ha vore tomme. Bombardementet øydela anlegget, mange av husa omkring, og tapetfabrikken på Vallø. 53 nordmenn og eit ukjent tal tyske soldatar vart drepne. Raffineriet vart gjenreist og heldt fram produksjonen frå 1950.
Etter at Esso-raffineriet på Slagentangen 9 km lenger nord kom i drift i 1961, la raffineriet på Vallø gradvis om, til hovudsakleg å produsera asfalt. Denne produksjonen opphøyrde i 1993. Sidan var staden importterminal for kjemiske produkt og sentrallager for smøreoljer til alle Esso sine bensinstasjonar i Noreg. All verksemd opphøyrde i 2001.
I 2015 byrja arbeidet med å fjerna store mengd miljøfarleg avfall frå den tidlegare smøreoljeproduksjonen ved raffineriet. Fram til 1964 vart det sloppe ut 30 000 tonn giftig syrebek og blekejord (fullerjord), og dei gamle avfallsdeponia omfattar cirka 120 mål. Omkring 200&nbso;000 m³ masse, eller bortimot 2 000 lastebillass, skulle fjernast og reinsast.
Danum Platform
Danum Platform er ei mesa-liknande klippe 7,5 km nordaust for Haven Mountain, ved skiljet mellom Bibra Valley og Dubris Valley i Britannia Range. Ho vart namngjeven i samband med Britannia av ei geologgruppe frå University of Waikato, 1978–79, leia av M.J. Selby. Danum er eit historisk namn nytta i Romersk Britannia om dagens Doncaster.
Ruotesvagge
Ruotesvagge er ein i kring 17 kilometer lang dal i Sarek nasjonalpark i Jokkmokks kommun i Nord-Sverige. Dalen ligg mellom Ruotes-massivet og Sarektjåkkå-massivet. Ruotesvagge strekker seg frå øvre Rapadalen til Sarek si grense mot norddelen av nasjonalparken Stora Sjöfallet.
Fylkesveg 210 i Vestfold
Fylkesveg 210 i Vestfold går mellom Åsrum i Larvik kommune og Skjeggerød i Sandefjord kommune. Vegen er 7,4 km lang.
Dosemeter
Galleri
<Gallery> Fil:Soeks.jpg|Russisk dosimeter Fil:Dosimeter ablesung.jpg|Avlesing av fiberdosimeter Fil:dosimeter sosna front.jpg|Russisk Sosna radiometer-dosimeter Fil:rd1503.jpg|Russisk Radex RD1503 </Gallery>
Papiamento
Papiamento er eit kreolspråk som blir tala på Aruba, Bonaire og Curaçao (ABC-øyane), i tillegg til nokre andre øyar i Karibia. Språket er hovudsakleg basert på spansk eller portugisisk og nederlandsk, med mindre innslag frå arawak- og vestafrikanske språk. Papiamento blei gjort til offisielt språk på Dei nederlandske Antillane, no Karibisk Nederland, i 2007.
Mange papiamento-talande snakkar også nederlandsk, engelsk eller spansk. Venezuelansk spansk har sterk påvirknad i dag, spesielt på Aruba.
Polymerisasjon
Polymerisering (eller polymerisasjon) er ein prosess der monomere molekyl går gjennom ein kjemisk reaksjon der dei dannar tre-dimensjonale nettverk eller polymere kjeder.
Reaksjonen føregår under trykk, høg temperatur og ved hjelp av ulike katalysatorar. Polymerisasjon blir til dømes brukt under framstilling av plastmateriale. Hovudtypane av polymerisering er addisjonpolymerisering og kondensasjonspolymerisering.
Johannes Lofthus
Lofthus tok eksamen ved landbruksskule i 1904 og studerte så ved Noregs Landbrukshøgskule til 1904. Etter eksamen på Ås var han 1905-07 lærar på Telemark folkehøgskule og 1907-18 på Stend jordbruksskule i Fana herad. Åra 1918-24 var han styrar av Hardanger jordbruks- og fruktdyrkingsskule og 1924-35 i same stilling ved Troms fylkes landbruksskule. Til sist var han styrar av Stend jordbruksskule til 1950.
Lofthus hadde tillitsverv i både landbrukslag, høgskulelag, byggjenemnder og han var medlem av ulike heradsstyre som representant for Bondepartiet. Han var aktiv skribent og gav mellom anna ut Vestlandske Mjølkesentral gjennom 25 år i 1956.
Mount Pénaud
Mount Pénaud er eit fjell med ei høgd opp mot ca. 1050 moh aust i Chavdar Peninsula på Danco Coast på vestsida av Graham Land i Antarktis, 8,35 km aust-søraust for Cape Herschel. Det ligg oppom Tumba Ice Cap i nordvest og Samodivabreen i nordaust.
Fjellet vart grovt kartlagd av kaptein Henry Foster i januar 1829 og kalla 'Mount Herschel' etter sir J. F. W. Herschel. Fjellet vart fotografert frå lufta av FIDASE, 1956-57 og, i samband med namn på luftfartspionerar i nærleiken, vart det av UK Antarctic Place-Names Committee kalla Mount Pénaud etter Alphonse Pénaud (1850-80), ein fransk flydeseignar, 1871-80.
Argentina Menis
Argentina Menis var ein rumensk diskoskastar frå Dolj fylke. Ho vann sølvmedaljen i øvinga ved Sommar-OL 1972 i München og i EM 1974. To veker etter dei olympiske leikane i München sette ho verdsrekord med eit kast på 67,32 meter.
Aktiv
Menis melde seg på i verdstoppen i diskoskasting i 1971-sesongen. Ho sette personbeste med 61,08 meter og med eit kast på 59,04 m kom ho på fjerdeplass ved europameisterskapen i Helsinki. Året etter var ho med i ein minneverdig duell om gullmedaljen i øvinga under dei olympiske sommarleikane i München. I OL-finalen opna Menis med 64,28 m og ny olympisk rekord. I den fjerde omgangen auka ho til 65,06 m. Men verdsrekordhaldar Faina Melnik frå Sovjetunionen druste til med 66,62 meter og sikra seg gullmedaljen. Den 23. september 1972 sletta Menis verdsrekorden til Melnik då ho slengde diskosen 67,32 meter i Constanta. Åtte månader seinare tok Melnik verdsrekorden tilbake.
Både ved universiaden 1973 i Moskva og under europameisterskapen 1974 i Roma enda Menis opp på andreplass, begge gongane slått av Faina Melnik. Også ved universiaden 1975 i Roma vart Menis nummer to, ved det høvet overgått av Marija Vergova frå Bulgaria. Med eit kast på 67,96 meter sette Menis den 15. mai 1976 i Bucuresti sin tiande og siste landsrekord. Under sommarleikane i Montreal same sommaren måtte ho ta til takke med sjetteplass, trass i gode 65,38 m. Ho opp i 1979.
Iannis Xenakis
Iannis Xenakis òg Yannis var ein gresk-fransk komponist og arkitekt. Han var innan arkitekturen ein elev av mellom andre Le Corbusier og av Olivier Messiaen innan musikk.
Biografi
Han var utdanna som ingeniør og deltok i den greske motstandskampen under den andre verdskrigen. Etter krigen, i 1947, busette han seg i Paris, der han studerte musikk med mellom andre Olivier Messiaen. I 1950-åra var han ei stund assistent for arkitekten Le Corbusier og i lag med han bygde dei Philips-paviljongen ved verdsutstillinga i Brussel i 1958.
Innan musikken vart Xenakis kjend for teoriane sine om samband mellom musikk og matematikk, fysikk og arkitektur, og særleg er namnet hans knytt til såkalla stokastisk musikk, der heilskapen i verket kan vere forutsigbart, medan detaljane byggjer på tilfeldigheiter.
Fylkesveg 213 i Vestfold
Fylkesveg 213 i Vestfold går mellom Gjone og Kvelderønn i Larvik kommune. Vegen er 15,0 km lang.
Dossen
Dossen er eit fjell i Bern-Alpane i Sveits. Det ligg aust for Rosenlauibreen.
Skum
Skum er ei konsentrert fordeling av gassfylte bobler i eit flytande eller fast medium. Ein skil mellom kuleskum, der boblene stort sett er fråskilde og har kuleform, og polyederskum, der boblene ligg tettpakka, berre skilt av ei tynn, nesten plan hinne slik at dei får form av polyeder (mangekantar). Som regel reknar ein skum der gassvolumet utgjer mindre enn 74 % av det totale skumvolumet som kuleskum.
Skum har stor overflate, og denne representerer potensiell energi (overflateenergi), som systemet vil kvitte seg med. Skum i væsker er difor alltid lite og skumdanning blir vanskelegare jo større overflatespenninga er. Middel som reduserer overflatespenninga, t.d. såpe, verkar samstundes skumdannande.
Penitent Peak
Penitent Peak er ein fjelltopp mellom Mount Breaker og Ryan Peak på Horseshoe Island. Det vart kartlagd av Falkland Islands Dependencies Survey (FIDS) i 1955-57 og fekk dette namnet på grunn av snøpenitentar som oppstår nær toppen av fjellet.
Solmaskin
Ein solmaskin er eit apparat som omdannar solenergi direkte til mekanisk arbeid eller elektrisk energi.
Bjarne Ljones
Bjarne Ljones var ein norsk hagebrukskunnig og forfattar frå Ulvik.
Ljones vart i 1938 utdanna hagebrukskandidat frå Noregs Landbrukshøgskule. Dei neste tre-fire åra var han fruktkontrollør i Oslo og hagebrukslærar på Bærum yrkesskule. Frå 1942 til -46 arbeidde han som sekretær i Landbruksdepartementet. Sidan 1947 var han tilsett ved NLH på Ås, frå 1949 som amanuensis og frå 1954 som professor i fruktdyrking.
Ljones skreiv fleire titals arbeid om frukt- og bærdyrking. Han er elles kjend for å ha skrive viseteksta «Sider».
Hall Rock
Hall Rock er ei stor klippe som ligg 3,5 km nordvest for Carapace Nunatak ved kanten av polarplatået i Victoria Land i Antarktis. Ho fekk namn av Advisory Committee on Antarctic Names etter geologen Bradford A. Hall som i lag med Harold W. Borns, forska på såkalla Mawson-tillitt i nærleiken, 1968–69.
Sjølvtenning
Sjølvtenning oppstår særleg i rom der det blir lagra porøst brennbart materiale, som svakt fuktig høy, kolstøv og laust papir eller pussegarn som er fukta med torande oljer og liknande. Langsam oksidasjon i materialet, anten skapt av bakterielle prosessar, som i fuktig høy, eller ved kjemiske reaksjonar, utviklar varme. Inne i materialet, der varmen ikkje så lett slepp unna til omgivnadene, stig temperaturen, og dette aukar så farten av oksidasjonen og med det varmeutviklinga. Temperaturen kan då kome opp i sjølvtenningstemperaturen for materialet og det tek fyr.
Sjølvtenningstemperaturen er ikkje ein karakteristisk konstant for eit materiale, men avheng av tilhøve som trykk og blandingsforholdet med oksygen.
Grizzlybjørn
Grizzlybjørn (Ursus arctos horribilis), også kalla amerikansk grizzlybjørn og amerikansk brunbjørn, blir ofte rekna av taksonomar som ein eigen nordamerikansk underart av brunbjørn (Ursus arctos). I nordamerikansk samanheng kan grizzlybjørnar kallast innlandsbjørnar, i motsetnad til brunbjørn og kodiakbjørnen, som er ein kystbjørn.
Skildring
Grizzlybjørnen er ein stor og kompakt bjørn med innslag av grått i tuppane av det ytre hårlaget i dekkpelsen, noko som gjev han eit grågrislet eller gråmelert fargeuttrykk. Bjørnen er kjenneteikna av ein stor pukkellignende kul på ryggen som sit mellom skulderblada. Dette er ein muskelmasse som bjørnen bruker for å gje styrke til framlabbane når han grev. Hovudet er stort og rundt, og gjev bjørnen eit konkavt andletsuttrykk sett i profil.
Grizzlybjørnen veg normalt omkring 180-410 kg, men ekstremt store hannar kan nå ei vekt på nær 640 kg. Hannen blir gjerne ca. 1,8 gongar større enn binna. Pelsfargen varierer mykje i forhold til den geografiske spreiinga, frå nærast blond til mørk brun og nesten svart. Forskjellane i fargar kan vera eit resultat av habitatet bjørnen lever i, noko som omfattar forskjellar både i diett og temperatur. Bjørnar som lever i kystnære omgjevnader er gjerne meir brune, medan innlandsbjørnane ofte blir meir grå.
Det finst òg ein svart grizzlybjørn (Ursus arctos lasiotus), også kalla amurgrizzly, i Asia. Tidlegare fanst det òg ein meksikansk grizzlybjørn (Ursus arctos nelsoni), men denne går ein ut frå døydde ut kring 1982–1986.
Taksonomi
Forskarar meiner no at grizzlybjørn og brunbjørn tilhøyrer same underart, sjølv om begge tidlegare har vore klassifiserte som eigne underarter. Genetisk sett er dei likevel svært homogene.
I Nord-Amerika finst det både vanleg brunbjørn, grizzlybjørn og kodiakbjørn. Sistnemnde skil seg frå dei to andre gjennom å vera generelt mykje større og gjennom forskjellar i skallen. Han lever òg isolert frå desse på nokre få øyar. Han blir derfor klassifisert i ein eigen underart. Det som skil brunbjørn og grizzly i Amerika er nærast berre fargen og habitatet han lever i. Grizzlybjørnen er ein innlandsbjørn, medan brunbjørnen lever i meir kystnære strøk. Mange forskarar meiner at desse habitata påverkar skilnaden i utsjånad.
Geografisk utbreiing og habitat
I dag finst det grizzlybjørnar frå nord i Alaska og Canada, til statane Washington, Montana, Idaho og Wyoming i USA i sør. Historisk var denne bjørnen utbreidd heilt sør til nordvestre Texas. I dag er det likevel berre i nasjonalparkane i USA at det framleis finst grizzlybjørnar.
Grizzly i USA
Ser ein bort frå Alaska, der det finst omkring 30 000-35 000 grizzlybjørnar, er det estimert at det finst omkring 800-1 000 grizzlybjørnar igjen i USA. Av desse er ca. 350 i det nordvestre Montana, ca. 350-400 i eller like rundt Yellowstone nasjonalpark, ca. 30 i Selkirkfjella, på nordgrensa mellom Idaho og nordaustre Washington, ca. 30 i Cabinet-Yaakområdet, på grensa mellom Idaho og vestre Montana, og dessutan omkring 20 dyr i North Cascades i øvre Washington.
Grizzly i Canada
I tillegg til desse dyra kjem den kanadiske stammen av grizzlybjørnar, som er estimert til å vera mellom 26 916-34 150 dyr. Av desse er det ca. 14 000 dyr i Britisk Columbia, ca. 6 000-7 000 i Yukon, ca. 5 100 i Nordvestterritoria, ca. 1 000 i Alberta og mellom 800 og 2 000 i Nunavut. Den kanadiske stammen har vore relativt stabil sidan 1990, sjølv om myndane tillèt jakt. Det blir skote omkring 450 grizzlybjørnar i Canada kvart år. I tillegg veit ein at det blir drepe omkring 100 bjørnar som følgje av menneskeleg aktivitet, men det finst òg store mørketal.
Habitat
Grizzlybjørnen trivst i ei rekkje ulike habitat. Ein finn han ofte i elvedalar, men også i fjellstrøk, tett skog, ope subalpint sletteland og på arktisk tundra. Med åra kan det sjå ut som om grizzlybjørnen har trekt seg stadig lenger mot nord, men det er framleis uklart om dette kjem av global oppvarming eller andre menneskelege aktivitetar. For USA sin del har grizzlybjørnen tapt meir enn 98 % av det opphavlege habitatet sitt.
Eddie Bayers
Eddie Bayers er ein USA-amerikansk trommeslagar som har spelt på 150 gull- og platinaalbum. Han har fått Academy of Country Music sin pris som årets trommis åtte år på rad og har tre gonger vunne Nashville Music Awards sin pris for årets trommeslagar. Han er medlem av to band The Players og The Notorious Cherry Bombs.
Han spelte med artistar som Tanya Tucker, John Denver, Ricky Skaggs og George Strait i 1970-åra. Han har sidan arbeidd med artistar som The Beach Boys, Garth Brooks, Glen Campbell, Kenny Chesney, Peter Frampton, Vince Gill, Rebecca Lynn Howard, Julio Iglesias, Alan Jackson, Elton John, Mark Knopfler, Uncle Kracker, Bob Seger, Sting, Steve Winwood, og Trisha Yearwood. Han har òg vore produsent for Rosanne Cash på Interiors, A Glen Campbell Christmas, og filmmusikken til A Thing Called Love.
Sorpsjon
Sorpsjon er eit samleomgrep for absorpsjon og adsorpsjon, som er fysiske og kjemiske prosessar der eit stoff vert hengande fast i eit anna.
Fylkesveg 215 i Vestfold
Fylkesveg 215 i Vestfold går mellom Kvelde kyrkje og fylkesgrensa i Larvik kommune. Vegen er 6,5 km lang.
Engelsk setter
Engelsk setter har vore brukt som jakthund  og  fuglehund. Han har følsamt temperament. Engelsk setter er rekna som ein  jakthund og en aktiv familiehund.
Zwarte Piet
Zwarte Piet («Svartepetter») er ifølgje folketradisjonar i Nederland og Flandern hjelparen til Sankt Nikolas i samband med feiringa av Sinterklaas, som føregår i Nederland den 5. desember og i Flandern den 6. Under feiringa kastar Zwarte Piet godteri og peparnøtter til «snille» barn.
I nokre versjonar blir det sagt at Sankt Nikolas sette fri ein ung slave ved namn Peter, og at han ville tena Sankt Nikolas frivillig i staden for å nyta fridomen einsam. Ifølgje meir moderne Sankt Nikolas-tilstellingar er Zwarte Piet ein tenar som er saman med Sankt Nikolas på ferie. Zwarte Piet blir i dag ofte framstilt som ein mørkhuda person med raude lepper, fargerike klede og hatt med fjør, ein tradisjon basert på ein illustrasjon i ei bok utgjeven i 1850.
Sergej Kljugin
Sergej Petrovitsj Kljugin er ein russisk tidlegare høgdehoppar frå Kinesjima. Han vart olympisk meister i øvinga i 2000.
Zwarte Piet
Kontroversar
Skikkelsen har vore omstridd sidan 1970-talet på grunn av konnotasjonar til udanna afrikanarar og implisitt rasisme. Også mørkhuda nederlendere meiner at dei har vore utsett for mobbing på grunn av Zwarte Piet.
Sergej Kljugin
Aktiv
Kljugins store stund kom under OL 2000 i Sydney. Her vann han OL-gullet i høgdehopp. Sigershoppet målte 2,35 m, ein centimeter under hans personlege rekord.
Kljugin vart russisk meister i høgdehopp både i 2000 og 2001. Han enda på fjerdeplassen i høgdetevlinga under VM i friidrett 2001 i Edmonton.
Hypnotic Eye
Hypnotic Eye er det 13. studioalbumet til det amerikanske rockebandet Tom Petty and the Heartbreakers, gjeve ut 29. juli 2014 på Reprise Records. Albumet debuerte på toppen av Billboard 200, og vart det første albumet til Tom Petty and the Heartbreakers som nådde toppen av lista.
Produksjon
Den første innspelinga for albumet gjekk føre seg i august 2011 i øvingslokalet til bandet i Los Angeles, der «Burnt Out Town» vart spelt inn. Albumet gjekk stilmessig attende til dei to første albuma ti lbandet, Tom Petty and the Heartbreakers (1976) og You're Gonna Get It! (1978).
Marknadsføring
Den 10. juni 2014 vart songen «American Dream Plan B» gjeve ut som den første singelen frå albumet, i lag med songane «Red River» og «U Get Me High,» på nettsida til bandet og digitale butikkar. Ein månad seinare vart ein CD-singel med «American Dream Plan B» og «U Get Me High» gjeve ut.
Songane «Forgotten Man» og «Fault Lines» vart gjeven ut for strøyming på nettsida til bandet tidleg i juli 2014. I tillegg vart alle fem spora gjeve ut i marknadsføringa av Hypnotic Eye på ein «interaktiv radio» med skruknapp som fann spora for lyttarane.
Smelting
Smelting er for eit stoff overgangen frå fast til flytande tilstand. Til dette blir det kravd varme, smeltevarme, og så lenge smeltinga pågår, held stoffet seg på ein bestemd temperatur, smeltepunktet. Til dømes har ei blanding av reint vatn og is eller snø alltid 0 °C ved 1 atm trykk. Ved smelting føregår ei volumendring. Dei fleste stoffa utvidar seg under smelting, medan vann tek mindre plass enn is.
Hypnotic Eye
Utgjeving
Albumet debuterte på toppen av Billboard 200-lista og selde 131 000 eksemplar i USA den første veka.
Xantofyll
Hos brunalgar skuldast den brune fargen eit xantofyll som vert kalla fucoxantin. Dette dekker over klorofyllet. Purpurbakteriar har òg xantofyll, spirilloxantin, som skaper purpurfargen.
Xantofylla er oksygenhaldige derivat av karotenar og høyrer til karotenoidene.
Pnei Kedem
Pnei Kedem (hebraisk skrift פְּנֵי קֶדֶם) er ein israelsk utpost som høyrer til den israelske busetjinga Metzad søraust i Gush Etzion-blokka på den okkuperte Vestbreidda. Han ligg sør for Betlehem, aust i Judeafjella nær Nahal Arugot (Arugotelva) i ei høgd på 900 meter over havet, 14,5 km frå Den grøne linja og utafor israelske sperringsmuren/-gjerdet på Vestbreidda. Pnei Kedem er underlagt Gush Etzion regionale kommune
Det internasjonale samfunnet reknar all israelske busetjingar i Vestbreidda ulovlege i følgje folkeretten, men dei israelske styresmaktene motset seg dette.
Utposten vart bygd i oktober 2000 med støtte frå Amana innafor grensene til den nærliggande israelske busetjinga Metzad.
Mixon Rocks
Mixon Rocks er eit klippeframspring kring 4,5 km vest for Gadarene Ridge i Allan Hills i Oates Land. Han vart undersøkt av ekspedisjonen frå New Zealand Antarctic Research Program (NZARP) til Allan Hills i 1964, som namngav klippa etter løytnant William A. Mixon i U.S. Navy som var militærlege ved McMurdo-basen og som behandla eit skadd medlem på ekspedisjonen.
Douglas Hartree
Douglas Hartree var ein britisk matematikar og fysikar. Hartree er kjend for utviklinga av praktiske reknemetodar og reknemaskinar til bruk i praktisk fysikk, men er mest kjend for utrekningar av bølgjefunksjon til atomet og skildringa av kraftfeltet kring atomkjernen.
Frå 1929 til 1937 var han professor i bruksmatematikk i Manchester, og fram til 1946 var han professor i teoretisk fysikk på same stad. Han vart så professor i matematikk i Cambridge.
Vekebladet Marianne
Marianne er eit fransk sentrum-venstrepolitisk orientert nyhendevekeblad som kjem ut i Paris. Vekebladet vart skipa av journalistane Jean-François Kahn og Maurice Szafran i 1997. I 2013 vart bladet omorgansiert og utgjeve som Le Nouveau Marianne (Nye Marianne).
Dag Seierstad
Dag Seierstad er ein norsk SV-politikar og samfunnsdebatant. Han er far til journalist og forfatter Åsne Seierstad.
Seierstad er utdanna fysikar og arbeidde ei rad år som amanuensis i samfunnspolitikk ved Høgskolen i Lillehammer.
I 1958 vart han med i Sosialistisk Studentlag. Han var medlem i SF frå starten i 1961 og sentralstyremedlem i perioden 1969-1973.
Seierstad var sentralstyremedlem i SV frå 1995-2005, og partiets førstekandidat i Oppland ved stortingsvala i 1993 og 1997.
Motstand mot EF og EU har vore kampsakene til Seierstad og han skriv artikler om EU i Klassekampen kva veke.
I november 2006 gav Pax forlag ut Festskrift for Dag Seierstad, som hadde samla ei rad av artiklane hans frå 1949 til i dag. I 2006 fekk han Neshornet, Klassekampens kulturpris. Under Nei til EUs landsmøte 10. november 2012, vart Seierstad utnemnd til organisasjonens første æresmedlem.
Spektralserie
Ein spektralserie er ein serie av spektrallinjer der frekvensar eller bølgjelengder står i eit enkelt matematisk tilhøve til kvarandre. Seriane har dels eigne namn: balmerserien, lymanserien og paschenserien. Dels blir dei namngjevne med referanse til eit bestemt elektronskal som K-serie, L-serie, M-serie for eit visst stoff. Kjennskap til spektralseriane utgjorde ein vesentleg del av grunnlaget for atomteorien Niels Bohr.
Lars Loe
Lars Gunerius Loe var ein norsk jordskiftemann og professor og leiar for Noregs Landbrukshøgskule.
Loe var fødd på Holsækre i Ulstein herad, der faren var på vegarbeid. Han voks opp fleire stader. I tenåra fekk han seg teneste hos Ole Høstmark på storgarden Oppdøl i Bolsøy herad. Sidan tok han i 1906 eksamen ved jordskifteavdelinga på Noregs Landbrukshøgskule. Frå 1913 var han dosent i landmåling ved same institusjonen, professor 1919-54. Han var rektor på Landbrukshøgskulen frå 1934 til-45, med unnatak for tida 1942-44, då han var avsett frå posisjonen av okkupasjonsmakta.
Loe var med i fleire offentleg utval. Han var 1937-54 formann i Norges geografiske kommisjon, og ei tid av Norsk kartografisk forening. Åra 1932-34 var han oppnemnd gjeldsmeklingsmann. Han var også aktiv med i styringa av Ås heradskommune.
Mount Perchot
Mount Perchot er eit fjell, 2040 moh, nedanfor Lisiya Ridge, ein kjend rygg som strekkjer frå nord til sør, 4 nautiske mil (7 km) søraust for Magnier Peaks på Magnier Peninsula på Graham Coast i Graham Land i Antarktis. Det vart oppdaga av Den franske antarktisekspedisjonen, 1908–10, og vart namngjeven av Charcot etter Monsieur Perchot, som donerte sytti par støvlar til ekspedisjonen.
Torsjonsvekt
Ei torsjonsvekt eller ei dreievekt er eit instrument til måling av (vanlegvis) små dreiemoment. Torsjonsvekta kan bestå av ein fritt opphengt, elastisk tråd forsynt med ein visar eller ein spegl i den nedre enden, der òg dreiemomentet vert sett. For små utslag er dreiemomentet proporsjonalt med utslagsvinkelen. Torsjonsvekta vart først nytta av Charles-Augustin de Coulomb for å studere elektriske og magnetiske kraftverknader. Henry Cavendish og andre nytta torsjonsvekta til gravitasjonsmåling.
Gordon Haskell
Gordon Haskell er ein engelsk vokalist, låtskrivar og bassist. Han vart først kjend som medlem i det britiske bandet Les Fleur de Lys. Han song på ein av songane på det andre albumet til King Crimson, og spelte bass og song på det tredje albumet deira. Etter han forlet King Crimson heldt han fram musikkarrieren som solomusikar og vart internasjonalt kjend i 2001 med hitsongen «How Wonderful You Are».
Hellemyrsfolket
Hellemyrsfolket er ein romansyklus i fire bind, rekna som hovudverket til Amalie Skram. Skram peiker i desse bøkene på samanhengen mellom materielle kår og tanke- og kjensleliv. Fattigdom gir dårleg grunnlag for kjærleik og livsutfalding. Romansyklusen er ei mørk slektsoge om familien på Hellemyra: Slekt etter slekt går under livsens åk, det bibelske påbodet om å vere fruktbare og formere seg kviler som ei forbanning over folket.
Drittel
Drittel er ei gammal dansk og norsk måleining for volum i samband med måling av smør. Han var lik 1/3 smørtønne. Frå 1683 vart han sett lik 43,8 liter, eller kring 42 kg. I Danmark var eininga frå 1800-talet lik 50 kg.
Hellemyrsfolket
Byen Bergen framstår som ein snever, sladderlysten handelsby. Den første romanen i serien er Sjur Gabriel, her følgjer vi ein fattig strilefamilie gjennomfattigdom, drukkenskap og religiøsitet i eit uhyggeleg flettverk. I den neste romanen, To venner, følgjer vi Sjur Gabriel sin soneson Sivert til sjøs. Boka er rekna sin den første heilt realistiske skildringa av sjømannsliv i norsk litteratur. I den tredje romanen, S.G. Myre, følgjer vi Sivert på vegen fram i livet og opp på samfunnsstigen. Gjennom løgn og tjuveri finn han sin plass i borgarskapet, og i eit grenselaust ulykkeleg ekteskap. Den fjerde romanen, Afkom, er historia om barna deira, Severin og Fie, som lever under trykket frå syndene og skamma foreldra har lagt på dei.
Handling
Den fyrste av dei fire bøkene, Sjur Gabriel (1887), skildrar livet til det fattige gardbrukarparet Oline og Sjur Gabriel i 1820-åra på garden Hellemyren, rett nord for Bergen. Oline har eit høgt alkoholforbruk og er ofte full, og familien slit dag og natt. Då Oline må på sjukehus og Sjur Gabriel må passe ungane heime, utviklar han eit spesielt forhold til yngstesonen Vesle-Gabriel. Då denne sonen døyr etter ei tids sjukdom, tek også Sjur Gabriel til å drikke. Boka sluttar med setninga «Fra den dag av drakk både mann og kone på Hellemyren.»
Handlinga i den tredje boka, S.G. Myhre (1890), går for seg nokre år seinare. Også i den følgjer lesaren Sivert, som no er komen heim att og arbeider som handelsbetjent. Men etter kvart mistar han jobben hjå kjøpmann Munthe fordi han har vore for nærgåande med dottera. Han får då hjelp til å starte opp sin eigen butikk, mot at han giftar seg med Petra Frimann. Sivert vert seinare vitne til at bestefaren Sjur Gabriel døyr. For å unngå eit pinleg opptrinn med Oline/«Småfylla», slår han henne, slik Sjur Gabriel pleidde å gjere. Dette vart eit døyeleg slag for bestemor til Sivert, men det vert ikkje oppdaga.
Afkom (1898), det fjerde og siste bindet i serien om Hellemyrsfolket, handlar om ungane til Sivert, Fie og Severin. Handlinga skjer i 1870-åra og tek opp kontrasten mellom familien Myre og den rike konsulfamilien Smith. Særleg sterkt får ungane til Sivert oppleve denne skilnaden, gjennom omgang med konsulfamilien. Severin tek livet sitt etter å ha vorte oppdaga medan han stel frå den beste venen sin, medan Fie vert gifta bort til ein mann ho hatar. Men heller ikkje familien Smith lever problemfrie liv. Dei mistar nemleg den kjæraste dottera si.
Skram skal òg ha byrja å skrive på eit femte bind som ho kalla Afkoms Afkom, men dette vart aldri fullført.
Névé
Névé er ein ung, kornaktig snø som delvis har smelta og så frose til att og vorte kompakt, men som ikkje enno har vorte til is. Denne typen snø er ofte assosiert med isbredanning gjennom prosessen nivasjon. Névé som overlever ei heil årstid med ablasjon vert til firn, som er både eldre og noko tettare. Firn vert etter kvart glasial is, den langvarige kompakte isen som isbrear består av. Isbredanninga kan ta alt frå dagar til år, avhengig av fryse- og smeltefaktorar. Ein ser ofte névé i skibakkar der det generelt vert mislikt som område det er lett å falle i.
Névé har ein minste tettleik på 500 kg/m³.
Névé kan òg syne til dei fjellområda der snøfall akkumulerer og vert névé som gjev tilførsel til isbrear.
Mount Percy
Mount Percy er eit markant fjell, 765 moh, det høgaste fjellet på Joinville Island, som ligg like nord for Mount Alexander nær midten av øya. Det vart oppdaga av ein britisk ekspedisjon under James Clark Ross den 30. desember 1842, og kalla opp etter admiral Josceline Percy i Royal Navy, (1784–1856).
Laila Stien
Laila Stien er ein norsk forfattar og oversettar. Stien vaks opp i Rana, og har i mange år vore busett i Finnmark. Ho blir rekna som ein av dei fremste nolevande novelleforfattarane i Noreg. I forfatterskapet sitt skildrar ho «vanlege» menneske sitt kvardagsliv, med hovudvekt på kvinne- og barndomserfaringar. Stoffet til bøkene hentar ho gjerne frå nordnorsk og samisk miljø. Stien har også gjeve ut fleire diktsamlingar og barnebøker. Utover sitt eige forfatterskap, har ho oversett og gjendikta fleire samiske forfattarar til norsk, som Nils-Aslak Valkeapää, og redigert fleire antologiar med moderne samisk litteratur. Stien har studert etnologi, samisk og sosialantropologi.
Ho er mor til verdsmeister i Freestyle Motocross (FMX), Ailo Mikkelsen Gaup.
Yo-Yo Ma
Yo-Yo Ma er ein amerikansk cellist. Fødd i Paris av kinesiske foreldre og utdanna i New York City, var han eit vedunderbarn og opptredde frå han var fire og eit halvt år gammal. Han vart uteksaminert frå Juilliard School og Harvard University, og har opptredd som solist med orkester over heile verda. Han har spelt inn meir enn 90 album og motteke 19 Grammyprisar.
I tillegg til innspelingar av klassisk musikk-repertoar har han spelt inn eit breitt spekter av folkemusikk, som amerikansk bluegrass, tradisjonelle kinesiske melodiar, tangoane til den argentinske komponisten Astor Piazzolla og brasiliansk musikk. Han har samarbeidd med artistar i ulike sjangrar, mellom anna songaren Bobby McFerrin, gitaristen Carlos Santana, Sérgio Assad og bror hans, Odair, og songar-låtskrivaren James Taylor. Det fremste framføringsinstrument til Ma er ein Montagnana-cello frå 1733 til ein verdi av 2,5 millionar dollar.
Han har vore United Nations Messenger of Peace sidan 2006. Han vart tildelt The Glenn Gould Prize i 1999, National Medal of Arts i 2001, Presidential Medal of Freedom i 2011, og Polarprisen i 2012.
Ma vart kåra til ein av Time sine 100 mest innverknadsrike personar i 2020.
Sde Boaz
Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Historie
Busetnaden grunnlagd i 2002 av Hananel Shear-Yashuv, som gjorde krav på området då han flytta inn i ein container på toppen av åsen. Han er kalla opp etter Boaz frå Rut.
Pedion tou Areos
Pedion tou Areos eller Pedion Areos (gresk Πεδίον του Άρεως eller Πεδίον Άρεως, pronounced [peˈðion tu ˈareos], tyder 'Marka til Ares', tilsvarande fransk Champ de Mars og den antikke Campus Martius) er ein av dei største offtentlege parkane i Aten i Hellas.
Park
Parken blei utforma i 1934 for å heidra heltane frå den greske revolusjonen eller sjølvstendekrigen i 1821. 21 slike heltar er avbilda gjennom marmorbyster i parken. Opphavleg planla ein også å byggja eit "Panteon" til ære for opprørarane, og eit stort kristent tempel vigd gresk sjølvstende.
Parken er offentleg eigd og dekkjer eit område på 27,7 hektar. Han ligg rundt 1 km nordaust frå Omonoiaplassen. I dag ligg gatene Mavromateon, Evelpidon, Pringiponisson og Alexandras-avenyen rundt han. Framfor hovudinngangen har det stått ein ryttarstatue av kong Konstantin I sidan 1938. Ved den andre inngangen, nær Alexandras-avenyen, står eit minnesmerke til engelske, australsk og newzealandske soldatr som kjempa i slaget om Hellas under andre verdskrigen. På toppen av minnesmerket står ein statue av gudinna Aten.
Paliókastro i Tríkala
Paliókastro (gresk Παληόκαστρο) er ein tidlegare kommune i periferieininga Tríkala i Thessalía i Hellas. Paliókastro inngår frå 2011 som ei kommunaleining i kommunen Tríkala.
Pape Rock
Pape Rock er ei einsleg klippe ved sørsida av Davidbreen, 6 km nordvest for Shomo Rock i Prince Albert Mountains i Oates Land. Ho vart kartlagt av US Geological Survey (USGS) frå landmålingar og flyfoto tekne av U.S. Navy i 1956-62. Klippa vart namngjeven av Advisory Committee on Antarctic Names (US-ACAN) etter Bernard C. Pape, ein snikkar ved Amundsen-Scott-stasjonen vinteren 1966.
Hampden Park
Hampden Park er eit fotballstadion i Glasgow i Skottland med plass til 52 500 tilskodarar. Stadion, som vart bygt i 1903 og sidan ombygt fleire gonger, tilhøyrer fotballklubben Queen's Park FC, det einaste amatørlaget i skotsk fotball. Heimekampane til Skottlands fotballandslag og finalane i dei skotske cupturneringane vert avvikla på Hampden Park. Tilskodarrekorden på 149 547 frå 1937 er største regstrerte tilskodartalet for ein fotballkamp i Europa. Skottland tok den gongen mot England til landskamp.
Willie Johnston
Wille Johnston, fullt namn William McClure Johnston, er ein britisk-skotsk tidlegare fotballspelar frå Glasgow som frå 1964 var venstreveng på Rangers FC og frå 1972 West Bromwich Albion. Johnston var ein kjapp og dribleflink spelar, men også ein hissig kar som vart utvist meir enn 20 gongar.
Klubbspel
Johnston spelte på Rangers FC frå hausten 1964 til han i desember 1972 vart overført til engelske West Bromwich mot 138 pund. Den 27. april 1966 var han med då Rangers slo Celtic FC 1-0 i finaleomkampen på Hampden Park framfor 98 202 tilskodarar. Året etter tapte Rangers finalen i cupvinnarcupen 1967 mot Bayern München, etter ei skåring i 2. ekstraomgang. Fem år seinare vann Rangers cupvinnarcupen 1972 med 3-2 mot Dynamo Moskva, Johnston skåra då til 2-0 og 3-0. Gjennom seks og eit halvt år var han så ein profil i engelsk fotball med eit rimeleg godt West Bromwich-lag, men utan noko større klubbsuksess. Han avslutta fotballivet i fleire ulike fotballklubbar i tida 1979-85, heilt utan å utmerke seg. Han fekk likevel seg med cupfinalesigeren 1981 til Rangers FC, der han 1980-82 tente si andre periode med Glasgow-laget.
Landslagsspel
Johnston deltok i 22 landskampar for Skottland. 9 av kampane kom over ein femårsperiode 1965-70, dei resterande 13 på mindre enn 14 månader i 1977-78. Johnston spelte sin siste landskamp då Skottland i Cordoba tapte 1-3 mot Peru, lagets fyrste kamp under VM i fotball 1978 i Argentina. Han lukkast aldri skåre for Skottland.
Stéphanie av Monaco
Stéphanie, fullt namn Stéphanie Marie Elisabeth Grimaldi, er prinsesse av Monaco, grevinne av Polignac og tidlegare songar, badekledeformgjevar og modell. Ho er det yngste barnet til Rainier III av Monaco og den amerikanske skodespelaren Grace Kelly, seinare Grace av Monaco, og syster til fyrst Albert II av Monaco og prinsesse Caroline av Hannover. Førebels er ho nummer seks i arvefylgjerekkja til den monegaskiske trona.
Fylkesveg 220 i Vestfold
Fylkesveg 220 i Vestfold går mellom Brufoss i Lardal kommune og Hvarnes i Larvik kommune.
Nappsundbrua
Nappsundbrua er ei bru på fylkesveg 4 i Gulen kommune i Vestland. Brua kryssar Nappsundet mellom Mjømna og Tyløya. Ho er 141 meter lang. Saman med Mjømnesundbrua knyter Nappsundbrua saman øyene Byrknesøya og Mjømna. Dei to bruene vart opna 13. september 1997.
Fylkesveg 220 i Vestfold
Trasear: Brufoss - Hvarnes (19,6 km), Hvåra bru - Holm (12,0 km)
Kommunar og knutepunkt
Erstatta av fylkesveg 306
Lillian Almaas
Lillian Almaas er ein norsk skodespelar og programleiar i NRKs ungdomsavdeling, kjend først frå Midt i smørøyet og seinare i barne- og ungdomsprogrammet Nettopp. Almaas starta i Midt i Smørøyet hausten 1989 som 14-åring og var med heilt til våren 1990. Ho var fast programleiar for Nettopp, eit aktualitetsmagasin for barn og ungdom.